NO HI HA OUS - VIVÈNCIES: 2014\nBraseria Salomé - Bítem (Tortosa)\nTenia aquestes fotos fa més de 2 anys, anàvem a Tortosa a fer les revisions de l'embaràs de quan Juanna estava a la panxeta....\nUn dia de desembre (16/12/2012) vam acabar tard de fer l'ECO i vam preguntar on podíem anar a fer un mos.\nEra època de rovellons i ens van dir que a Bítem es menjava bé, però molt cassolà...\nAixí que vam fer cap a Bítem, a la Braseria Salomé: un lloc dels d'abans, sense luxes, sense menus degustacions, un bar de tota la vida...\nPlaça Sant Joan Baptista, 48\n(cantonada Dos de Maig)\nTel: 977 59 66 76\nVam seure i ens vam deixar aconsellar: a la brasa una mica de rovellons, un parell de carxofes, un plat convinat per mi a la brasa i una mica de peix per a ella\nVi a granel i una "grasiosa" que fèia molt de temps que no la veia a un restaurant...\nVa complir amb les expectatives!!\nÚnica cosa a millorar: el preu!! Ens van cobrar com si fos un restaurant de més nivell...\nRecordo que ens van cobrar pel pa, tota la gasosa per un glopet que vam beure, tot el vi...per l'aigua....\nJo penso que en un bar d'aquest nivell han de cobrar-te pel menjar i per aquestes coses han d'anar en un pack....\nIgual es pensaven que erem de capital...i mira...\nPer lo demés, be!!\nPublicat per Ramon Adell a 8:08 Cap comentari:\nEtiquetes de comentaris: - Tarragona, Preu 0-15€, Restaurant\nCIPFP Benicarló: menús degustacions\nFèia temps que el nostre amic Sergio ens suggeria anar un dia a dinar a Benicarló al CIPFP: Centre Integrat de Formació Professional.\nAllà, entre altres mòduls, es pot estudiar cuina, tant el nivell mig com el nivell superior.\nAlguns dies es pot anar a dinar, on els estudiants (futurs cambrers i cuiners) puguin fer les pràctiques.\nEl centre està ubicat a l'antic matadero de Benicarló, anant cap a Peníscola:\nAvinguda Corts Valencianes de L, 2\nJustament el dia que vam anar (divendres 30/05/14) tenien un examen pràctic els 1er de Direcció de Cuina i els de 2on en Serveis de Restauració.\nÉs a dir, sense voler formàvem part d'un examen, i els nostres comentaris podien ser agafats en pinzes per al professorat....\nAixí doncs, com aquell dia era especial, l'alumnat de direcció de cuina sols fèien 4 racions de cada un dels plats.\nEstava composat per 5 grups d'elaboracions: APERITIUS, ENTRANTS, CARNS, PEIXOS I POSTRES.\nCada comensal tenia que demanar un plat de cada grup.\nAbans de tot tenim que dir que ens va agradar molt els plats: tant l'el·laboració, presentació com gust!!\nUn aplaudiment per estos futurs cuiners i cambrers!!\nLa carta del dia de l'examen, un alambique, pa i uns aperitius\nHavíen 6 plats per grup. Com erem quatre, vam intentar demanar cada plat diferent, però algun cop ja no era possible.\nOs deixo el que vam menjar (en blau) i la resta dels plats que van confeccionar (en negre):\nGRUP 1: APERITIUS\nUnes croquetes caseres de pernil era el pre-aperitiu que ens van donar per fer une cerveses Badum de Peníscola.\n- Rotllet de carbassó amb vinagreta de mel i mostassa\n- Gotet de salmorejo amb escuma de pernil\n- Gazpatxo de maduixes\nA més, van fer:\n- Amanida de salmó amb geleé de fruita de la pasió.\n- Almuerzo villenero\nEls aperitius al CIPFP Benicarló\nGRUP 2: ENTRANTS\n4 entrants diferents vam poder demanar....inclús tenien arròs melòs que el vam demanar per al posterior grup del peix...\n- Gelat d'alvocat amb gaspatxo andalus\n- Escalivada amb fruits secs cruixents\n- Espàrrecs glacejats amb salsa holandesa\n- Moixama agredolça\n- Amanida tropical amb mel i llima\nEls entrants al CIPFP Benicarló\nGRUP 3: PEIXOS\nMireu l'arròs que ens vam donar....tenia vida...és movia....jeje!!\nL'explicació: tenia làmines de tonyina molt fina deshidratada, que quan es ficava damunt del plat d'arros fet, es re-hidratava pel vapor que desprenia l'arròs i les làmines es movien....molt xulo..menjar en moviment!!!\nA més, vam demanar tres cosetes més...\n- Arròs melos de llagostins\n- Tataki de tonyina amb crema de patata i tòfona\n- Cassola de peix i marisc amb crema de coco\n- Lluç en salsa de carlota\n- Mollets amb mousse de llima i salsa de cítrics\n- Remezclo d'orada\nEls peixos al CIPFP de Benicarló\nGRUP 4: CARNS\nAquest grup sols vam poder tastar dos dels sis plats....i mira que tenien bona pinta...\n- Ploma ibèrica amb salsa de mostassa de Dijon i espàrrecs de marge\n- Peus de porc amb poma i fruits secs\n- Falda de vedella a baixa temperatura amb reducció l'Oporto\n- Filet de porc al Roquefort\n- Filet d'Ibèric a la taronja\nGRUP 5: POSTRES\n- Sel·lecció de dolços: Pastis de xocolate i uns petits fours\nLes carn i dolços del CIPFP de Benicarló\nEn resum: un bon menjar i una bona experiència per ser els "conillets d'indies" d'un dia d'examen....\nEtiquetes de comentaris: - Castello, Benicarló, Degustacions, Menu, Preu 15-25€, Restaurant


Silvia Trigueros i Aleix Toda comencen manant a la Copa d'Ultraresistència - FEEC - Federació d'Entitats Excursionistes de Catalunya\nSilvia Trigueros i Aleix Toda comencen manant a la Copa d’Ultraresistència\nBaix Ebre Curses per Muntanya Curses per Muntanya\nLa Trencacims, Organitzada pel Club Centre Excursionista Trencacims, ha servit per donar el tret de sortida a la 10a Copa Catalana d’Ultraresistència.\nLa prova s’iniciava a Paüls ha presentat recorregut exigent i treballat, que ha passat per llocs emblemàtics com el Tossal d’Engrilló (1.072m), la Punta de l’Aigua (1.092m), Joan Gran (1.073m), i L’Espina (1.181m), punt més elevat de la cursa.\nEl fort vent i el sorprenent fred de principis d’abril a les Terres de l’Ebre, han marcat una cursa que ha portat als participants a recòrrer 75Km amb un desnivell de 5.344m+.\nLa experimentada esportista basca Silvia Trigueros, una de les caps de cartell de la cursa, no ha deixat opció a la sorpresa i ha deixat veure la seva experiència per sumar la victòria a l’arribada de Paüls. Trigueros, tres cops guanyadora de l’exigent Tor des Geants, va tancar la seva cursa amb un temps de 12h 18min i 41seg. La ventada que van patir les participants en alguns punts exposats va fer encara més dura aquesta estrena en les curses d’Ultraresistència aquesta temporada.\nA Trigueros la van acompanyar al pòdium la local Alba Alemanys (CE Trencacims) i la solsonina Laia Gilibets (CE Solsonès), que s’estrenaven en pòdiums de la Copa Catalana d’Ultraresistència amb una demostració d’esforç i tècnica per superar les dures condicions de la cursa.\nEn categoria masculina el tarragoní, Aleix Toda (CE l’Areny) es va emportar la victòria en una cursa força ràpida malgrat les condicions. Toda va parar el crono amb un temps de 9h 13min 50seg imposant-se per poc més de tres minuts al també tarragoní, Isaac Salvat (Trail.Cat) que va pujar al segon calaix del pòdium. Un pòdium que va reservar el tercer lloc pel local Aitor Tomas (CE Trencacims).\nTres proves entre els mesos d’abril i octubre\nEnguany, la Copa Catalana de Curses d’Ultraresistència comptarà amb tres proves. Després de la Trencacims, la següent prova a formar part del calendari serà la Ultra Trail Muntanyes Costa Daurada, organitzada per la secció de muntanya de l’Agrupació Cultural Vila-seca, el 14 de maig. Sortint de Prades (Baix Camp) i amb 65km de distància i 3.300m de desnivell acumulat, aquesta cursa passa per alguns dels indrets més bonics de les muntanyes de la Costa Daurada, com Siurana, L’Arbolí, La Febró, El Bosquet i Capafonts.\nLa Copa finalitzarà el 22 d’octubre amb la 8a Trepitja Garrotxa Solidària, organitzada pel Centre Excursionista Olot. La prova que decidirà el guanyadors de la Copa tindrà un recorregut de 84km de distància i 4750m de desnivell acumulat. Amb sortida i arribada a Oix (Alta Garrotxa), el traçat descobreix alguns dels indrets més inòspits de l’Alta Garrotxa, passant per les viles de Santa Bàrbara, Sant Antoni, Sant Miquel de Monteia, Gitarriu, Talaixa, Beget, Salarça i Bolòs.\nEntre mig de les dues pròximes proves de la 10a Copa Catalana d’Ultraresistència es disputarà el Campionat de Catalunya d’Ultraresistència a la Berga Trail el pròxim 4 de juny.


UN MOTOR QUE PODRIA REVOLUCIONAR LA INDÚSTRIA\nUn motor que podria revolucionar la indústria.\nNormalment acostumem a associar les idees revolucionàries més enllà d’on ens arriba la mirada, no per res, però acostuma a ser així.\nRes més lluny, al llarg de la História, moltes grans coses han nascut ben aprop nostre, per exemple a Espanya. Un exemple relativament recent d’això el tenim en el motor que us presentem en aquest espai de reportatge.\nHem fet aquesta entrada perquè un enginyer granadí podria revolucionar la indústria de l’automoció. De fet, podria revolucionar la mobilitat i molt més, gràcies a un motor de dos temps que a més d’ocupar molt poc espai, quasi no emet emissions contaminants i garanteix un excel·lent rendiment.\nL’INNengine és un motor que promet un rang de potència equiparable a la d’un motor tèrmic convencional de 2000 CC, però emprant una quarta part d’aquest cubicatge. A més, només ocupa una quarta part del volum dels motors actuals i pràcticament no emet vibracions.\nTestat en un Mazda MX5\nEl seu creador, l’enginyer Juan Garrido Requena, responsable i creador de l’INNengine, amb seu a Armilla (Granada), assegura que el seu motor compleix amb tot això sense cap dubte, doncs ja ho ha pogut constatar en les proves finals que ha fet en un prototip muntat en un Mazda MX5.\nMuntat en aquest biplaça japonés, els resultats de les proves obtingudes han estat plenament satisfactòries. De fet, ho han estat fins a tal punt que fins i tot en la Formula 1 estan avaluant la possibilitat d’adoptar aquest tipus de propulsor en un futur.\nCom veieu, quasi que no ocupa espai\nI és que a la vista dels resultats obtinguts i de l’excel·lent acollida que ha tingut, no solament en l’F1, també la indústria de l’Automoció en general li va al darrere. Aquest fet facilita encara més que estigui més aprop de poder ser comercialitzada en un futur relativament proper.\nPer poder entendre el calat de les possibilitats d’aquest motor cal tenir clar uns simples conceptes.\nUn mercat de vertigen\nLa pràctica totalitat dels cotxes que es fabriquen anualment en el món porten motors de combustió interna, si sumen les motos, els generadors elèctrics, embarcacions, i tots aquests aparells domèstics que equipen motorets de gasolina: tallagespes, motoserres i qualsevol altre utillatge equipat amb motors de combustió interna que se us vingui al cap, la xifra anual supera els 200 milions de motors.\nPer altra banda, tot i que els motors elèctrics -i de retruc altres de menys coneguts, com els motors a base d’hidrògen- van creixent de manera exponencial cada any, el cert és que encara continuen sent mínims si els considerem a nivell global.\nEn el moment just\nDiem això perquè els motors convencionals, i més ara amb la hibridació, dominen de llarg la indústria. És cert però, que aquests motors de combustió 100% interna estan arribant al seu límit donades les estrictes regulacions que s’estan aplicant en matèria mediambiental i això fa que la situació, ara per ara, estigui poc definida i sigui molt incerta. A la vista està en les vendes, doncs els consumidors no saben ben bé cap a on tirar.\nL’arribada d’un motor com el de Juan Garrido podria ser un boom brutal, a més d’una excel·lent solució de cara al col·lapse general que està vivint la indústria de l’automoció per un costat i el clima per l’altre.\nNomés 35 kg\nTornant al motor. Aquest motor tot just pesa 35 kg i tot i això, ofereix un rendiment igual o superior al d’un de tradicional quatre vegades superior en cubicatge i quasi cinc vegades més gran i pesat (150 kg).\nEl motiu pel qual el tamany d’aquest motor és tan contingut i lleuger es deu a la seva simplicitat. No fa servir ni bieles, ni cigonyal, ni tampoc culates carregades de vàlvules.\nA base de pistons enfrontats que realitzen la combustió l’un contra l’altre (poden ser d’una parella de pistons o més) l’energia resultant de la combustió es transmet a una mena de cavallets giratoris anomenada corba cinemàtica.\nEntre els molts avantatges que deriven del seu rendiment destacar el fet que a l’eliminar totes aquestes peces -parlem gairebé de tres quartes parts de les peces d’un motor convencional- els fregaments es redueixen enormement, el manteniment és molt més baix i la possibilitat d’avaries, lògicament, disminueix exponencialment.\nJoan Garrido al seu taller\nD’altra banda, destacar també que un motor de quatre temps aporta la seva energia cada dos girs de motor, el de dos temps ho fa en cada gir. Aquesta nova arquitectura ofereix dos ‘polsos energètics’ en cada volta.\nLa idea és que aquest tipus de propulsor serveixi de generador elèctric de la mateixa forma que els actuals cotxes denominats elèctrics de rang estès, de manera que la seva impulsió sigui elèctrica i el motor de combustió generi l’electricitat i no el moviment del conjunt.\nL’èxit està en la simplicitat\nL’enginyer granadí ha volgut adoptar -molt encertadament- una frase de Leonardo da Vinci per resumir-ho tot plegat. De fet, és el seu eslògan comercial:\n«La simplicitat és la màxima forma de sofisticació»\nAcabarem dient-vos que ja són moltes les marques que s’han interessat per l’1S ICE, nom amb que ha batejat el motor (1Stroke Internal Combustion Engine). I és que no parlem només de marques de vehicles de quatre rodes. També la indústria de l’aviació i moltes altres més van al darrere d’aquest nou concepte de motor!\nEn aquest sentit, dir-vos que el mecanisme ja té la patent per a nombrosos països. Entre aquests hi ha Índia, la Xina, els Estats Units, Europa, Corea i el Japó.\nLluny de quedar-se aquí, Garrido està treballant en una segona entrega, encara millor.\nPer d’altres reportatges feu clic aquí\n01/04/2020 /by 4dm1n1STR4t0r\nTags: INNengine, reportatges\nhttps://blog.motoraldia.net/wp-content/uploads/2020/04/11E92BAE-2D49-4E82-BFEA-9917CAA0E8C4.jpeg 720 1280 4dm1n1STR4t0r https://blog.motoraldia.net/wp-content/uploads/2018/04/motoraldia_blog-300x63.png 4dm1n1STR4t0r2020-04-01 13:12:012020-04-09 22:23:29UN MOTOR ‘MADE IN GRANADA’ REVOLUCIONA LA INDÚSTRIA\nLES PUJADES MÉS EMBLEMÀTIQUES D’ANDORRA, ARA VIRTUALS\nLES CADENES PASSEN A SER OBLIGATÒRIES EN CAS DE NEVADES EXTREMES\nDEL SEAT LEÓN A RESPIRADORS: UN 10 PER A SEAT NOUS CAYMAN I BOXSTER GTS 4.0: PRIMAVERA PORSCHE


Els habitatges de protecció oficial assoleixen el 95% d'ocupació | Canal Reus TV\nEls habitatges de protecció oficial assoleixen el 95% d'ocupació\n14:00 - 28 maig 2018\nLa dada correspon a la rebaixa dels preus del lloguer d'aquests pisos, les campanyes de difusió i l'ampliació del perfil dels possibles llogaters. El programa va destinat a cobrir les necessitats de persones en risc d'exclusió residencial per motius econòmics.\nLes promocions municipals d'habitatge han assolit una pujada d'ocupació respecte a els últims anys. D'aquesta manera es tanca aquest mes de maig amb 152 contractes de lloguer de pisos de protecció oficial, quedant una oferta disponible de 8 habitatges lliures. Es milloren així les dades de l'any 2016, quan es va tancar amb una ocupació de lloguer social del 74%.\nCarles Pellicer, alcalde Reus ha explicat que "l'Ajuntament ha assolit aquest mes de maig el 95% d'ocupació en les diferents promocions municipals d'habitatges amb protecció oficial. Per tant aquesta és una dada molt positiva, una dada que confirma l'encert de les polítiques d'habitatge que el Govern porta a terme i que són accions orientades als col·lectius amb més necessitats específiques d'habitatge i també amb la rebaixa de preu per ajustar el lloguer a les necessitats de la ciutadania".\nAquesta evolució positiva de les dades d'ocupació correspon, principalment a la rebaixa dels preus de lloguer social, les campanyes de difusió com les que s'han dut a terme al barri del Carme, o l'ampliació de les bases del perfil de les persones que volen accedir a un habitatge de protecció oficial. Per altra banda enguany es destinaran 35.000 euros en la millora d'aquests pisos i edificis.\nMarc Arza, regidor d'Urbanisme de l'Ajuntament de Reus ha explicat que "ara que tenim l'habitatge públic de la ciutat ple, i això és tot un èxit, què hem de fer? El que hem de fer és generar nous habitatges i ja estem estudiant formules per fer-ho, ja siguin pròpies com Ajuntament, amb Redessa o a través de col·laboració amb Incasòl. Jo crec que en els pròxims mesos hem de poder explicar com generem nova oferta per continuar donant aquest bon servei a la ciutat."\nL'Oficina d'Habitatge de l'Ajuntament de Reus i REDESSA gestionen conjuntament un total de 160 habitatges repartits als barris Mas Bertran, Granja Massó i barri del Carme. Aquests pisos van destinats col·lectius amb risc d'exclusió residencial per motius econòmics.\nHPO Habitatges amb Protecció Oficial lloguer social


Hotel Villa Aljustrel Aljustrel Portugal - Ofertes d'hotels amb els MILLORS DESCOMPTES EN LÍNIA\nVeure tots els 5 allotjaments a Aljustrel.\n"Convenience, and helpful and friendly staff"\nRua General Humberto Delgado, No.5, Aljustrel, Aljustrel, Portugal - Veure al mapa\nHabitació Doble Superior amb Paquet Romàntic (Superior Double Room with Romantic Package)\nMés informació sobre Hotel Villa Aljustrel\nSi el que està buscant és per un hotel ben situat a Aljustrel, no busqui més enllà de Hotel Villa Aljustrel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Villa Aljustrel també ofereix moltes instal.lacions per enriquir la seva estada a Aljustrel. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, instal.lacions per a minusvàl.lids, magatzem d'equipatge, servei d'habitacions.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Hotel Villa Aljustrel és un lloc ideal d'estada pels viatgers que busquin encant, comfort i facilitat a Aljustrel.\nNúmero de Identificación Fiscal: 4273/RNET\nAllotjaments a Aljustrel


Articles 11 a 16 de 16 totals\nSEGRE PREMIUM (paper + digital) Castellà 6 mesos\nPreu (+IVA): 126,37 €\nSEGRE PREMIUM (paper + digital) Català 6 mesos\nPreu (+IVA): 63,76 €\nPodrà, durant tres mesos: - Rebre el diari SEGRE en Català a casa. - Llegir, des d'on vulguis, el diari SEGRE en format digital. - Accedir a tots els continguts de SEGREcom exclusius pels subscriptors Saber més\nPodrà, en un periode de tres mesos: - Rebre el diari SEGRE en Català a casa. - Llegir, des d'on vulguis, el diari SEGRE en format digital. - Accedir a tots els continguts de SEGREcom Premium exclusius pels subscriptors. Saber més\nSEGRE PREMIUM (paper + digital) Castellà 1 mes\nPodrà, durant un mes: - Rebre el diari SEGRE en castellà a casa. - Llegir, des d'on vulgui, el diari SEGRE en format digital - Accedir a tots els continguts de SEGREcom Premium exclusius pels subscriptors


Un bus llançadora que uneixi Terrassa – Rubí – Sant Cugat amb l’Hospital\nTerrassa, Rubí i Sant Cugat uneixen forces per reclamar millores a la B8 | Aj. Rubí\nEls tres municipis fan força de manera conjunta s'uneixen per reclamar a la Generalitat una millora del bus B8\nTerrassa, Rubí i Sant Cugat han unit forces per reclamar un bus llançadora que uneixi els tres municipis amb l’Hospital de Terrassa. En una roda de premsa conjunta amb la presència de les alcaldesses Ana María Martínez (Rubí) i Mireia Ingla (Sant Cugat), amb la tinent d’alcalde de Territori i Sostenibilitat, Lluïsa Melgares, els tres municipis han volgut deixar clara la reivindicació que cal millorar, i molt, la línia d’autobús interurbà B8, que actualment s’inicia a Sant Cugat i finalitza a l’equipament del CST, fent parada a Rubí.\nPer les tres administracions locals -dirigides per tres partits diferents: Tot per Terrassa, PSC i ERC- el servei actual és “ineficient”, tant pel temps que es destina a fer el trajecte fins a l’hospital (54 minuts des de Rubí i 75 minuts des de Sant Cugat), com per la baixa freqüència de pas (70 minuts). Per això consideren que la millor solució seria posar un bus llançadora.\nExposen que l’actual transport públic provoca queixes reiterades per part de la ciutadania, ja que suposa “una situació discriminatòria per aquells col·lectius que no disposen de vehicle privat motoritzat”. I així ho exposaran en la reunió que han sol·licitat amb el màxim responsable del departament de Vicepresidència i de Polítiques Digitals i Territori de la Generalitat de Catalunya, el conseller Jordi Puigneró.\nB8 per connectar els polígons industrials\nEn aquesta reunió també es proposarà que l’actual línia B8 es modifiqui perquè sigui una línia que connecti els polígons d’activitat industrial de les tres ciutats. Melgares ha fet especial èmfasi en aquest aspecte: “El conseller segur que entendrà perfectament que necessitem el desdoblament d’aquesta línia per millorar les freqüències i el recorregut. I això passaria per una llançadora Rubí – Sant Cugat – Hospital, passant per Terrassa, i no haver de passar pel recorregut actual. Però Terrassa no pot prescindir tampoc de la connexió entre polígons”, ha recalcat.\nA l’espera d’un hospital comarcal\nEls serveis tècnics dels tres ajuntaments implicats en la reclamació han estat “analitzant en profunditat” la situació actual de la línia B8, per buscar la millor solució. Un cop fet l’informe, creuen que l’opció passa per la llançadora, ja que garanteix una mobilitat “més equitativa, sostenible i eficient”.\n“Creiem que mentre no s’aborda definitivament la construcció d’un hospital comarcal, la nostra demanda almenys servirà per atenuar els maldecaps que representa desplaçar-se fins a Terrassa”, ha explicat l’alcaldessa rubinenca. Aquesta opció però no els desvia del veritable objectiu: la construcció d’un hospital de referència a la ciutat. “Aquesta és una demanda unànime de la ciutadania. I la pandèmia ens ha fet valorar encara més la sanitat pública, és un valor irrenunciable”, ha dit Martínez.\nDe la seva banda, l’alcaldessa de Sant Cugat ha assenyalat que “quan es tarden 75 minuts per arribar a l’hospital, és obvi que el servei no és útil”. En aquest sentit, ha remarcat que la proposta reduiria en prop de 15 minuts el trajecte, en el cas de Sant Cugat, i ha remarcat la importància que el recorregut sigui el mateix d’anada que de tornada. Segons Ingla cal apostar pel transport públic de qualitat: “quan diem a la ciutadania de forma reiterada que hem de prescindir cada vegada més del vehicle privat, a canvi els hem de donar alternatives, perquè sinó estem carregant tota la responsabilitat a la gent”.\nautobús Rubí Sant Cugat del Vallès Terrassa transport públic


ANIMAC 2015 RECUPERA LA MIRADA DE L'ARTISTA DEL 19 AL 22 DE FEBRER A LLEIDA — Animac\nEsteu aquí: Inici › Notícies › ANIMAC 2015 RECUPERA LA MIRADA DE L'ARTISTA DEL 19 AL 22 DE FEBRER A LLEIDA\nANIMAC 2015 RECUPERA LA MIRADA DE L'ARTISTA DEL 19 AL 22 DE FEBRER A LLEIDA\nAnimac ha rebut, en aquesta edició, més de 600 pel·lícules nacionals i internacionals. Al llarg de la mostra es podran veure les pel·lícules d’autor més recents com les del Alê Abreu, Torill Kove, Jossie Malis o Rita Basulto, entre d’altres. També es presentarà en primícia l’estrena a Catalunya de Rocks In My Pockets, de Signe Baumane, llargmetratge preseleccionat als Oscar i finançat via crowdfunding.\nLa programació d’enguany girarà al voltant del tema “La mà de l’Artista”, celebrant que en aquesta era digital, lluny de ser eclipsats per la tecnologia, els artistes segueixen essent absolutament fonamentals en l’animació com a forma d’art. Animac 2015 ressalta el fet que els artistes més joves estan redescobrint tècniques manuals tan antigues com l’stop-motion i les actualitzen amb una nova mirada. Aquest any, Animac vol trencar amb l’estereotip que l’animació digital està “feta per ordinador” i enaltir-ne els processos creatius; perquè se segueix dibuixant, pintant i, en definitiva, comptant amb la mirada i la mà de l’artista.\nAnimac comptarà amb la presència excepcional del presentador experimental i artista plàstic Pierre Hébert (Montreal, 1944), deixeble del referent mundial de l'animació experimental, Norman McLaren (Stirling, Escòcia 1914-Mont-real 1987), qui presentarà les seves pel·lícules i les del seu mestre, en una carta blanca i en una conferència. D'aquesta manera, Animac s'uneix a la celebració del centenari del naixement de McLaren.\nAquest any, la Mostra ha rebut més de 600 pel·lícules de procedència nacional i internacional, un centenar més que en la seva edició anterior.\nEntre els films seleccionats aquest any es podran veure, entre altres, el llargmetratge guanyador en la passada edició del festival d'Annecy, O Menino e o Mundo de Alê Abreu, i els curtmetratges Me and my Moulton de l'oscaritzada Torill Kove o Pluja als ulls de l'animadora stopmotion mexicana Rita Basulto. També es podran veure els nous treballs d'animadors catalans i de la resta de l'estat espanyol com Bloquejats apilats d'Anna Solanas i Marc Riba, Zepo de César Díaz, Bendito Machine V- Pull the Trigger de Jossie Malis, La Princesa Xina, un meravellós film en 3D de Tomàs Bases, Tinc por de Laura Ginès i l'estrena mundial del curtmetratge més iconoclasta que es podrà veure al festival de la mà de l'estudi madrileny Trimono. Aquest any Animac destaca l'alta presència de films fets per dones en la seva selecció.\nAnimac presentarà també en primícia l’estrena a Catalunya de la pel·lícula Rocks In My Pockets, de Signe Baumane (Letònia,1964), preseleccionada als Oscar i finançat via crowdfunding. Elfilm, basat en fets reals, es centra en la vida de cinc dones de la família de la guionista i directora, ella inclosa, i en les seves lluites contra la depressió. Aquesta pel·lícula exemplifica el tema d’aquest any. Venerada a festivals com Annecy o Sundance, Baumane compagina la seva obra com animadora independent amb l’ofici de pintora i escultora i com a il·lustradora de llibres infantils, i l’apadrinament de gran nombre de programes d’animació independent per descobrir nous talents de l’àmbit.\nAnimac completa la seva programació amb conferències de destacats autors i professionals de l'animació, tallers, passis escolars, i el retorn de Networking & Pitch, triple convocatòria per als professionals emergents de la indústria en la que podran presentar tota mena de projectes, donar a conèixer el seu treball o oferir els serveis de la seva empresa o escola d'animació. La present edició d’Animac compta amb més de 6.700 escolars inscrits en les sessions pedagogiques i degut a la gran demanda, enguany les sessions començaran el dimarts 17 de febrer.\nAnimac reforça una vegada més la seva vocació pedagògica estenent la seva oferta de tallers especialitzats presencials, entre els que destaquem: el taller RE-CICLADO impartit per Lourdes Villagómez amb l'Escola Municipal d'Art Leandre Cristòfol on els estudiants elaboraran animacions en loop fetes a mà amb diferents tècniques; un taller impartit per El Bombeto amb l'escola Ilerna centrat en unaexperiència stop-motion i de modelatge; el taller I Love Lleida organitzat per la Regidoria de Benestar Social, on els joves ens explicaran la seva visió del barri mitjançant la pixelació o l’animació de persones; un seminari amb el Grau de Comunicació i Periodisme Audiovisual de la UdL a càrrec de Manuel Garin de la Universitat Pompeu Fabra, que es centrarà en l'experiència de la creació i el llenguatge dels videojocs; i finalment el taller Paper Stop, organitzat per la Regidoria de Joventut i a càrrec de L'Acadèmia d'Animació.


La Pastoral Obrera adreça una paraula d’ànim i esperança a les persones treballadores\nComunicat de les delegacions de Catalunya\n«Volem encoratjar totes les persones treballadores que estan sostenint aquest moment dur i incert, sovint en condicions adverses.» El Secretariat interdiocesà de Pastoral Obrera de Catalunya (SIPOC) ha fet públic aquest matí el comunicat «Covid-19: Emergència social/sanitària i oportunitat de globalitzar la humanització» en què adreça «una paraula d’alè, d’ànim i d’esperança en aquesta emergència sanitària i social».\nLa Pastoral Obrera de Catalunya fa un repàs pels diferents col·lectius professionals (sanitaris, Serveis Socials bàsics, centres residencials, sector agroalimentari i de la distribució...) «que estan donant el millor de si mateixos»: «Volem agrair, valorar i reconèixer el treball i l’esforç; volem que ens sentin propers, sostenint, tant com puguem, el seu treball en benefici del bé comú», continuen. A la vegada, demanen a les autoritats polítiques «que facilitin, tant com puguin, els recursos materials i personals que demana aquesta crisi sòcio-sanitària a totes les persones que estan en primera línia».\nI mostra la seva preocupació davant la incertesa de tants treballadors i treballadores autònomes que han hagut de parar o que han vist com les seves empreses s’han acollit a un ERTO. La SIPOC constata que «l’emergència sanitària està comportant una emergència social d’abast gegantí, que per a molts segueix a la gran crisi del 2008. De nou, plou sobre mullat» i es pregunta: «Haurem après alguna cosa i no deixarem que s’estenguin la pobresa i la desigualtat?»\nAra bé, des del SIPOC aplaudeixen que «en aquestes condicions adverses i amenaçadores està apareixent el millor en tantes persones que es posen en acció solidària a favor dels més febles». Per això fan una crida general «a lliurar la batalla contra els instints més primaris que tenen tendència a aparèixer en aquestes situacions, en favor de les energies més positives i constructives, en clau comunitària».\nEl SIPOC conclou afirmant que «tant de bo que, a partir d'aquesta nova crisi, aprenguem a construir sobre uns bons fonaments (Jesús ens convida a construir sobre roca), humans i dignes per a tothom; i que així puguem copsar i maldar per allò que és essencial per al desenvolupament de la persona (la salut, una feina decent per viure dignament, viure fraternalment en comunitats...). Criteris que ens permetin globalitzar la humanització arreu en comptes de promoure la riquesa econòmica de pocs».


Peu de foto: L'Eurocambra debat la repressió policial de l'1-O i la situació política a Catalunya\nRÀDIO ESTEL Foto: Ara\n"És una llàstima que 893 ferits hagin fet que la política faci política"\nLa periodista Teresa Carreras ha analitzat el debat de l'Eurocambra\nAquest dimecres va ser la primera vegada que l'Eurocambra va abordar la situació a Catalunya, aquest dijous hem volgut parlar amb Teresa Carreras, membre de la Junta de l’Associació de Periodistes Europeus de Catalunya: “És una llàstima que 893 persones ferides hagin fet que la política faci política, que s'interessi pels ciutadans. Ho trobo una llàstima però també una oportunitat". Carreras també ha animat a signar la petició perquè la UE condemni les càrregues policials de l’1 d’octubre.\nEn El Comentari de l’Actualitat hem escoltat Xavier Casanovas, director de Cristianisme i Justícia: "S'han obert grans ferides que no seran fàcil tancar. Hem d'abordar per totes el problema d'encaix de Catalunya en una Espanya plurinacional”, ha començat dient. Casanovas ha remarcat que hem de frenar el pas de la fòbia a l'odi i ha parlat de quin paper haurien de fer els cristians en aquest conflicte: “Aturar l'escalada de tensió i fer trobades entre la família cristiana. Moltes vegades guiats per una falsa prudència arribem tard. Els cristians estem cridats a ser persones sanants"\nJa saps que Catalunya Cristiana arriba cada dijous a cases dels suscriptors i que, el mateix dia a les 8 del matí, parlem amb la seva cap de redacció? Carme Munté ha repassat la portada: Després de l’1 d’octubre i l’incompliment de l’acollida als refugiats.


ARA MATEIX: camins...\n-No cal que hi entris, nin, aquest camí no va enlloc...\n-Perquè és així, no va enlloc...\n-I com saps que no va enlloc?\n-Perquè ho diu a l'entrada, veus? Camí sense destí.\n-Però, si no va enlloc, perquè hi ha camí?\n-Els camins de vegades no van enlloc...\n-I doncs, qui l'ha fet aquest camí?\n-És aquí des de sempre, però no va enlloc.\nEll va esperar, i quan va estar segur, però ben segur que ningú se'l mirava, va encetar el camí que no anava enlloc.\nPel camí que no anava enlloc, va veure flors de tota mena, va conéixer animals que mai havia imaginat, va recollir fruits que mai havia menjat.\nEl camí el va menar tant lluny, tant lluny, que no va tornar mai enrere, per explicar que tots els camins s'han de fer per saber-ne el destí.\nescrit per zel a les 00:05\netiquetes personatges itinerants\nEstic segura que el meu germà també hagués anat a veure on anava el camí... jo l'hagués començat fins a una distància que pogués tornar... i hagués tornat, no sóc tan valenta :-) (però una miqueta sí que hi hauria entrat)\nde juliol 22, 2008\nSempre endavant! Un camí sempre ens portarà quelcom meravellós!\nY se hace camino al andar,como dijo el poeta.\nEstoy infinitamente agradecida a quienes los despejaron para que yo transitara tranquila por ellos.\nA vegades cal que ens fem nosaltres mateixos el cami.\nlos camnos nos llevan a lugares inospitos... yo te conocì en mi camino... y este es un lugar màgico... te quiero Zel, GRACIAS POR ESTAR CONMIGO\nooh! quina gran història... me la guardaré per explicar-la als meus alumnes quan comence el curs. B7s, guapa!\nQuant vaig començar a sortir amb en Hatim la familia em deia que estaba triant un mal camí,que no sabia res d'ell, que no sabia on em ficaba.\nAmb el temps la meva familia a fet el mateix camí que jo vaig fer en el seu moment, i ara caminem tots plegats, units, amb amor i tendressa per ambdues parts.\nGràcies per recordar-m'ho :-)\nLa vida és plena de camins. L'important, davant de cada nou camí, és ser coherent i fer allò que et demanen el cos i la intuició: prendre'l o deixar-lo de banda. T'hi trobis el que t'hi trobis, serà perquè tu ho has triat.\nenlloc és un bon lloc, segur!\nHi ha manis que no duen a en lloc i se'ns fan curts :)\nSí, si més no, només fent camí es troba camí.\nmolt bonic relat.\nUn camí que no porta enlloc, sempre et porta pel camí\nVeia la foto bonica en mida gran i m'adonava que se'n va a un llac petit on estan nedant els cignes..\nde juliol 24, 2008


SIGNATURA CONVIDADA :: La Magnòlia i el Nesprer | portal comunitari del barri de La Mina\nLes màquines van arrasar fa un any els terrenys de Can Co, de la família Sabadell, en un dels extrems del barri, al costat de l’avinguda de Raimon de Penyafort. La parcel•la, a l'espera de futures construccions, s'ha convertit en un solar desolat, puntejat de les herbes que el sol de l'hivern i les escasses pluges han consentit.\nHi sobresurten dos únics arbres, una magnòlia i un nesprer, situats al mig del descampat, a poca distància un de l'altre. Cara a cara, com els dos únics supervivents de la desfeta. Per fi cara a cara, en un duel que mai no haurien imaginat, ja aclarits del tot els camins del festeig, de la correspondència.\nA partir d'ara, ells són els que han de respondre del seu entorn, i advocar per la perfecció de la naturalesa. Intentant no sospitar que algú, d'un dia per a l'altre, els pot arrencar de soca-rel, per a sempre. Fabulant amb el fet que artistes diversos, apostats als terrats i als balcons que els envolten, plasmin la seva solitud benigna. Somniant que la primavera que batega en els ulls dels infants proclamarà frondositats mai vistes. I que les rames d'ambdós superaran a poc a poc els sis metres que els separen, que podran per fi enllaçar-se i empeltar-se amb el corrent dels dies.\nPerquè saben que ningú, un cop confirmada l'abraçada fraterna dels dos arbres, no gosarà de trencar l'encanteri, provat del tot l'enèsim miracle de la natura.


La regidoria de Benestar i Família amplia els tallers d’autoprotecció i defensa personal per a dones\nEn el marc dels actes de commemoració del 25 de novembre, Dia Internacional per a l’Eliminació de la Violència envers les Dones, la regidoria ofereix un taller introductori de defensa personal per a dones a partir de 16 anys els dies 12 i 19 de novembre. El taller complementa l’oferta que cada any s’organitza des de la regidoria per a dones que han viscut situacions de vulnerabilitat i de risc.\nLa regidoria de Benestar i Família amplia els tallers de Tècniques d’Autoprotecció i Defensa Personal femenina i l’obre per primera vegada a totes les dones que tinguin més de 16 anys (les menors hauran d’estar acompanyades d’una persona adulta responsable). L’objectiu és facilitar la capacitat de reacció, l’autoconfiança i l’autocontrol davant de situacions de risc. Seran dues sessions que s’oferiran els dies 12 i 19 de novembre de 19 a 21 h al Centre Cultural Miramar.\nEl taller, que serà gratuït, oferirà consells de seguretat i tècniques d’autoprotecció senzilles i efectives de defensa personal. Les inscripcions estan obertes i es poden formalitzar a través del telèfon 93 811 31 80 o bé enviant un correu electrònic a igualtat@sitges.cat indicant el nom, el telèfon, un correu electrònic i l’edat.\nLa regidora de Benestar i Família, Mireia Rossell, manifesta que “hi ha una demanda creixent entre les dones del municipi, especialment, noies joves, que aposten per reforçar la seva seguretat i autoestima. Per això, hem considerat adient obrir la formació que fins ara fèiem i donar unes primeres pinzellades a un col•lectiu de dones més ampli. En definitiva, es tracta de donar eines a les dones per protegir-se de la violència masclista i fomentar la sensibilització de la societat en general sobre la lacra de la violència masclista que malauradament encara existeix avui dia”.\nEl taller introductori s’inclou en el marc dels actes de commemoració del 25 de novembre, Dia Internacional per a l’Eliminació de la Violència envers les Dones, i complementa el taller anual de Tècniques d’Autoprotecció i Defensa Personal, que actualment té lloc cada dimecres fins al 7 de novembre. En aquest cas està adreçat a dones adultes de Sitges que es troben en situació de violència i tenen la voluntat d’autoprotegir-se.\nEl curs consta de cinc sessions impartides per la professora d’arts marcials i experta en la protecció de les dones, Maria del Carmen Vila Jiménez, en què ensenya estratègies i eines per saber reaccionar davant una situació de risc sigui a fora o dins de casa per així evitar l’agressió.


L’Ajuntament de Monòver impulsa la creació d’una Comunitat Energètica Local - Actualitat de l´Alt Vinalopó, el Vinalopó Mitjà, l´Alcoià, El Comtat i l´Alacantí\nL’Ajuntament de Monòver impulsa la creació d’una Comunitat Energètica Local\nPer Rubén octubre 14, 2021 046\nPer aquest propòsit s’han preparat diverses activitats, que comencen demà 14 d’octubre, amb la presentació de la Comunitat Energètica de Monòver.\nL’acte començarà a les 19:00h a l’Auditori de la Casa de Cultura.\nL’Ajuntament de finançarà instal·lacions fotovoltaiques en els terrats del Mercat Municipal i del Col·legi Canyís per tal de fomentar la creació d’una Comunitat Energètica Local, amb la col·laboració de l’Institut Valencià de Competitivitat Empresarial (IVACE) i l’assessorament de SAPIENS ENERGIA, entitat sense ànim de lucre que facilita la creació i gestiona comunitats d’energia renovable.\nAquestes comunitats són una nova manera de generar, utilitzar i gestionar l’energia en l’àmbit local, mitjançant la cooperació que contribueix a la creació d’un sistema energètic que siga descentralitzat, just, eficient i col·laboratiu.\nA més, ofereixen a veïns, comerciants, PYMES, fins i tot instal·lacions i serveis municipals, l’oportunitat d’estalviar en el rebut de la llum, utilitzar energia verda i de proximitat, formar part d’una comunitat amb una voluntat compartida i contribuir a fer de Monòver un municipi sostenible.\nPer a aquest propòsit s’han preparat diverses activitats, que comencen demà dijous 14 d’octubre amb la presentació de la Comunitat Energètica de Monòver.\nEn l’acte, que començarà a les 19h. a l’Auditori de la Casa de Cultura, intervindran: Nicolau Claramunt, alcalde d’Albalat dels Sorells, poble pioner d’aquests projectes al País Valencià; Alejandro García, alcalde de Monòver; Lorenzo Amat, regidor d’Urbanisme, Patrimoni i Medi Ambient de l’ajuntament de Monòver, i Juan Sacri, president de SAPIENS ENERGIA.\nHi haurà tallers fins a final de novembre:\nTaller Estalvia en la factura d’electricitat: Divendres 22 d’octubre – 11:00h., Auditori de la Casa de Cultura.\nTaller Estalvia energia en la llar: Divendres 22 d’octubre – 18:30h., Auditori de la Casa de\nTaller de participació ciutadana, Creant la Comunitat Energètica de Monòver: Dilluns 25 d’octubre – 18:30h., Llar del\nTaller Connectem-nos al sol: Dimarts 9 de novembre – 18:30h., Auditori de la Casa de\nTaller de participació ciutadana, Com formar part de la Comunitat Energètica?: Dilluns 22 de novembre – 18:30h., Auditori de la Casa de\nDes de l’Ajuntament de Monòver convidem a la ciutadania a participar en un projecte vital per a aconseguir un canvi en la producció i el consum d’energia.\nZapatero: “La història que perviu a El Fondó ha de ser d’ensenyança i de reconeixement” La CHJ continua amb la neteja iniciada per l’Ajuntament al paratge Charco Amargo de Monòver La Policia Local de Monòver duu a terme un curset de cinc dies sobre “Detecció de drogues en la conducció” Monòver habilita un horari especial de tres dies al cementeri per Tots Sants\nLa Seu Ciutat d’Alacant acull el lliurament dels premis Nova Cultura del Territori\nEl Ayuntamiento de Campello completa el pago de 144.000 euros procedentes de Diputación en ayudas directas a pymes y autónomos afectados por la crisis\nLa Diputación de Alicante presentará a principios de...\nEl pleno de diciembre aprueba encomendar al Patronato Costa Blanca la coordinación, junto...


Fem-ho possible | elCugatenc\nAvui, dijous 8 de març, el carrer s'omplirà de reivindicacions històriques de la lluita feminista. Tornarem a ocupar l'espai públic per defensar greus que no es resolen i solucions aparcades en el temps.\nDiverses plataformes enfoquen el dia en vaga total, altres en aturades de dues hores, però facis el que facis, aquest dia d'avui és un bon dia per reivindicar les diferències, les mancances i els greuges i també el de demà i tots els següents dies de l'any, fins que almenys s’aconsegueixi que les dones d'aquest món deixin de ser violentades, no tingudes en compte i menyspreades... fins que tinguin les mateixes opcions i oportunitats.\nAvui, com cada dia de l'any, nosaltres tornarem a parlar de les diferències i del maltractament, tornarem a fer consciència perquè no quedi enquadrat en un sol dia a l'any. Avui, tornarem a agrair a totes les dones anteriors a nosaltres la seva resistència, la seva lluita a millorar aquest món, a deixar-nos el camí més pla, a ser exemple de valentia malgrat les dificultats.\nEns agrairem també de tot el treball fet per les generacions actuals de dones implicades en els canvis perquè també, malgrat les dificultats, tenim l'esperança que les nostres filles tinguin una vida exempta de toleràncies als abusos o de normalitzacions de les conductes sexistes.\nAvui, com demà i cada dia de l'any, tornarem a dir que entre totes és possible que juntes som més fortes i que ens necessitem per canviar les coses.\nFacis el que facis, reflexiona, sense tu les coses no rutllen, tota aquesta feina, pagada o no, té molt de valor. No la invisibilitzis, dóna-li el valor que es mereix i diguem-li a la resta la importància de la cura, que les tasques de la llar i la criança han de ser repartides equitativament, que les dones no som agendes amb cames ni tenim una predisposició innata a cuinar, planxar o canviar bolquers.\nDonem-nos valor, el que ens correspon per justícia natural.\nEntre totes ho fem possible!


guiatges – experiències a la natura\nPla de contingència per prevenir els riscos higienicosanitaris del COVID-19\nPer realitzar les activitats amb la màxima seguretat possible, hem elaborat el següent PLA DE CONTINGÈNCIA PER LA COVID-19, adequat a la nostra activitat.\nPrograma d'activitats del Parc Natural Montgrí, Medes i Baix Ter\nLes cabres salvatges del Montgrí\nGrup màxim: 20\nSortida al Montgrí per observar la cabra salvatge per la Vall de Santa Caterina. Els mesos d’hivern els mascles comencen les lluites per aconseguir l’aparellament. Durant aquestes dates els mascles toleren més els apropaments i es poden observar relativament de prop.\nJornada en la que es presentaran diferents estudis que es realitzen a l'àmbit del Parc Natural del Montgrí, les Medes i el Baix Ter.\nLa duna continental i els focs mediterranis\nData: 19 de desembre\nEl foc és un element molt lligat als ecosistemes mediterranis. Visitarem la zona cremada aquest estiu 2021 per tal d'entendre les adaptacions i estratègies del bosc de la zona del coll de les sorres.\nAnem a escoltar el duc\nSortida de tarda vespre per anar a escoltar el rapinyaire nocturn mes gran del nostre territori. Aprendrem el seu cant, el que menja i com es comporta. Anirem fent escoltes per detectar la seva presència.\nAquesta excursió ens porta a un mirador força desconegut de l'Empordà, amb una gran vista panoràmica de la plana del Baix Ter que es troba amb el mar entre el massís del Montgrí i les muntanyes de Begur.\nTaller de caixes-niu a Pals\nData: 13 de febrer\nAprendrem a construir caixes-niu per a que els ocells silvestres del nostre entorn, a la primavera puguin nidificar.\nMonestirs, mossàrabs i heretgies: El cercle de Palau – Sator\nSortida de descoberta del conjunt constituït per l'església de Sant Pere , el Monestir de Sant Pau de Fontclara i l'església de Sant Julià de Boada.\nRuta a Cala Ferriola\nRuta mediterrània per gaudir de paisatges solitaris. Itinerari que ens portarà a la zona mes litoral del Massís del Montgrí, on podrem observar la vegetació adaptada a la influència del mar. Olors de plantes aromàtiques i de mar.\nTaller on es mostrarà com identificar els ocells, com manipular-los, com s’estudien, la seva biologia, les seves migracions.\nPropostes per apropar-vos a la natura, preu per grup\nDescoberta del Parc Natural dels Aiguamolls de l’Empordà\nNivell : +6\nGrup màxim: 12\nVisita integral al Parc Natural dels aiguamolls de l'Empordà. Paisatges canviants i avifauna.\nCabra salvatge al Parc Natural del Montgrí\nData: D'octubre a febrer\nEls mesos d’hivern podem observar els mascles de cabra salvatge del Parc Natural del Montgrí que comencen les lluites per aconseguir l’aparellament.\nAmfibis a l’Albera\nItinerari per una de les zones més interessant del nostre territori per a observar i escoltar diferents tipus d'amfibis. Recorrerem diferents estanys al capvespre per a tal d'identificar els amfibis que podem trobar a l'Albera.\nObservació de fauna marina a la Costa Brava\nData: D'abril a juny\nNivell : + 6\nSortida en vaixell des de Roses per observar dofins i rorquals comuns, tonyines, peixos lluna i ocells marins.\nFauna d’alta muntanya\nData: Primavera, estiu i tardor\nIsards, muflons i marmotes... en aquesta excursió intentarem trobar la fauna d'alta muntanya del nostre Pirineu.\nLa Reserva Integral de les Llaunes dels Aiguamolls de l’Empordà\nVisita agradable i planera pels Aiguamolls on podrem contemplar diferents ambients d'interès ecològic.\nBrama de les daines al Parc Natural dels Aiguamolls de l’Empordà\nData: Octubre i Novembre\nGrup màxim: 16\nAl llarg d'un recorregut pels Aiguamolls de l'Empordà descobrirem el parc natural i els seus aguaits per escoltar i observar la brama de les daines en període de zel.\nDescoberta de la vida al riu\nActivitat familiar de descoberta de la biodiversitat en una riera mediterrània.\nExplorant el mar\nData: Primavera i estiu\nActivitat familiar de descoberta de la biodiversitat que hi ha a la costa.\nAprenem a observar la fauna salvatge\nTaller familiar en el que aprendrem a observar la fauna del nostre entorn o d'un espai natural.\nIdentificarem els sons d’insectes, amfibis, ocells nocturns i altres animals que viuen més a prop nostre del que pensem.\nAguaits de Natura a prop\nGrup màxim: 6\nT'agradaria veure de ben a prop i observar amb detall alguns dels animals que habiten els nostres boscos mediterranis i els camps agrícoles.\nArrossars de Pals i biodiversitat del Baix Ter\nData: d'abril a març\nPassejarem entre camps d'arròs, regs d'aigua, llacunes, dunes i platja. Coneixerem com s'ha format la plana del Baix Empordà, les zones humides i identificarem els diferents ocells.\nLa Mar d’amunt, la costa nord del Cap de Creus\nNivell : + 10 anys\nDescobrirem la força de la tramuntana i el mar sobre el paisatge del Cap de Creus.\nLa Zona dels Estanys de la Jonquera tenen un encant especial; entre suredes tancades i estanys plens de vida ens apareixen dolmens, menhirs i cromlecs.\nEl Pla de Tudela, paisatges de Salvador Dalí\nItinerari per la Reserva Integral del Cap de Creus, on la geologia, el mar i la tramuntana dibuixen un paisatge de gran impacte emocional. Vegetació endèmica, estructures geològiques antigues i la mediterrània de fons.\nMassís de les Salines: territori de frontera i fagedes solitàries\nCaminar per una fageda ens evoca paisatges europeus, mitologies i animals feréstecs.\nLa Gutina és un celler de producció ecològica situat en un espai natural extraordinari i on prenen accions per la protecció de la fauna salvatge.\nLa Reserva Integral del Cap de Creus: mar, roques i tramuntana\nItinerari per la Reserva Integral del Cap de Creus,on la geologia, el mar i la tramuntana dibuixen un paisatge de gran impacte emocional.\nPreciosa ruta per conèixer la part litoral del Montgrí, cales amagades entre boscos, vegetació mediterrània i una fauna adaptada a l'ambient mediterrani.\nLa reserva dels estanys de Vilaüt, descobrim l’antic estany de Castelló\nQui hauria dit que l’ estany més gran de Catalunya era a l’Empordà? Ho descobrirem en aquesta visita guiada...\nLa Garriga és un espai natural força desconegut que es caracteritza per estar sobre un terreny calcari de pendents suaus i de paisatge típicament mediterrani.\nEl volcà de la Crosa, geologia i petits ocells\nEl volcà més gran d'Europa es troba entre les comarques de la Selva i el Gironès\nLa Pletera i la Gola del Ter\nMaresmes,dunes, platges i la desembocadura del Ter formen un conjunt d'espais naturals típicament mediterranis i amb una fauna i flora molt variada.\nPropostes diferents amb valor afegit, pensades amb respecte a la natura\nViatges respectuosos amb la fauna, el medi ambient i les poblacions locals\nUna iniciativa cooperativa i social, sense ànim de lucre i per a totes les butxaques\nRegala un guiatge salvatge\nVols fer un regal diferent? Compromès? Responsable?\nConsulta’ns les condicions!


Els espies no existeixen La República\nSospite que Vilalta no té massa esperances que li facen cas. Prou que deu saber que per als estats, especialment per a l’espanyol, els espies no existeixen encara que li’ls pillen a tots.\nFrancesc Viadel 18/07/2020\nA les acaballes de setembre de 1995, enmig d’un viatge oficial de Jordi Pujol als Estats Units, la premsa va publicar que el president havia estat espiat pel CESID, l’actual CNI. Al cap de no res, l’exvicepresident espanyol Narcís Serra negava haver ordenat espiar Pujol i, fins i tot, posava en dubte que el CESID pogués tal cosa. Ho deia precisament ell que havia caigut políticament al descobrir-se que els seus espies portaven almenys una dècada furgant en la vida de polítics de tot pelatge, fins i tot, en la de l’emèrit a qui, per cert, han estat protegint des de la primera pela que va fer i el primer cul que va tocar.\nLa veritat és, però, que Pujol sabia perfectament que des de feia temps se l’espiava tant a ell com al seu entorn polític. Tant és així, que ja el 1993 va destituir Josep Peris, sotsinspector del cos i comandant de l’Exèrcit de l’Aire com a màxim responsable operatiu dels Mossos d’Esquadra. El militar portava des de 1988 en la policia catalana però va ser dos anys abans de la seua destitució que els comandaments dels Mossos van quedar sorpresos per la insistència d’aquest en conèixer tots els moviments personals del president. Peris, a més, controlava minut a minut les freqüències de les emissores internes dels agents. Les seues habituals visites a la seu en Barcelona del CESID carregat de carpetes va ser el que va acabar de decidir el seu futur en el cos. Com siga, molt espavilat no sembla que fos.\nEl cas és que el 95, el CESID, anava darrere dels negocis del fill gran de Pujol amb Javier de la Rosa. I es veu que de passada, regiraren la vida privada de la família. Supose que degueren d’arribar a conèixer fins i tot afeccions inconfessables d’aquelles que no es sap mai com arriben a les taules de redacció de la premsa hostil.\nEl rotatiu madrileny pot cantar missa i la premsa llepaculs de sempre pot dir que els nacionalistes estan obsessionats amb què se’ls espia, però els fets són els fets. Als noranta, els Mossos van trobar al subsòl del carrer del Bisbe, on estan totes les connexions telefòniques del Palau, un micròfon connectat al telèfon privat del secretari de Presidència Lluís Prenafeta. Uns anys abans d’aquesta descoberta, van localitzar un apartament a tocar de la casa de Pujol des d’on els espies espanyols fotografiaven el dispositiu de protecció del president. Per a què tantes molèsties?.\nMolts anys després ja hem vist com se les han gastat també amb Puigdemont durant el seu periple en l’exili o com determinats diaris han publicat informacions contra Junqueras, posem per cas, que fan tota l’olor d’informe de Anacleto espía secreto.\nAmb aquests antecedents saber ara que el CNI ha espiat els telèfons, bàsicament, de dirigents republicans com Roger Torrent o Ernest Maragall, amb un programa tecnològic només accessible als Governs dels estats, no ens deuria de sorprendre ni gota. Encara menys que la Moncloa diga no tenir constància de res o que, en una ostentació de cinisme, la ministra Montero, s’espolse de damunt el problema i el passe a una Justícia que es d’arrencar a córrer i no parar.\nL’afer Pegasus, doncs, ben mirat, i sense treure-li la gravetat que té, no deixa de ser un episodi previsible en el context d’una guerra bruta contra l’independentisme que, òviament, pot recrudir-se o sofisticar-se a conveniència.\nCrec que la pregunta en aquest context és convenient sobretot per no perdre’s en els detalls i saber quina partida s’està jugant. Quants funcionaris de la Generalitat, dels partits i entitats independentistes, no estaran espiant des de fa anys i panys per al CNI, la Guàrdia Civil o la Policia Nacional?. M’hi jugaria el coll que un grapat. La pregunta no deuria fer caure ningú en la paranoia i, en canvi, hauria d’aguditzar el sentit de l’estratègia i la prevenció més en un país capaç de muntar un GAL o d’acusar algú de terrorista per tenir un xiulet groc.\nEsquerra, lògicament, se n’ha pujat per les parets. Des de Torrent passant per Pere Aragonés tothom vol arribar fins al final d’aquesta història. Recentment, Marta Vilalta, en una entrevista a Público ha apuntat directament al Gobierno a qui ha instat a que aprofite per a acabar amb les clavegueres de l’Estat i a bescanviar la guerra bruta per la política per a afrontar la qüestió catalana. Sospite que Vilalta no té massa esperances que li facen cas. Prou que deu saber que per als estats, especialment per a l’espanyol, els espies no existeixen encara que li’ls pillen a tots.


SDP veu electoralisme en l’oferiment d’entrar a la negociació amb la UE | BonDia Diari digital d'Andorra.\nSocialdemocràcia i Progrés (SDP) considera que la proposta del cap de Govern, Antoni Martí, als presidents dels tres grups parlamentaris de formar part de la delegació andorrana en les reunions de negociació amb la Unió Europea (UE) per a l’acord d’associació són “missatges preelectorals” i “fer volar coloms”. La formació exposa que l’oferiment arriba tard i és incoherent, ja que “si quatre dies abans [Martí] parlava d’avançar les eleccions, difícilment es podrà donar continuïtat a la proposta”, va dir el conseller general Víctor Naudi.\nA banda, hi ha una qüestió de formes que SDP tampoc comparteix. I és que el cap de Govern només ha ofert entrar a la negociació els presidents de grup, és a dir, Ladislau Baró per als demòcrates, Josep Pintat per als liberals i Pere López per al grup mixt. El problema és que aquest darrer “no representa políticament” tots els partits que es troben aglutinats al grup mixt, destaquen. És per aquest motiu que la formació progressista critica que l’oferiment no els té en compte. “Martí no respecta SDP”, va lamentar Naudi, que va recordar que van suspendre la participació en el pacte d’Estat per a l’acord d’associació perquè no rebien informació i que si el cap de Govern els volia tornar a incloure els ho havia d’haver tornat a proposar.\nEl conseller general d’SDP va indicar que la formació sempre ha defensat que la participació de tot l’arc parlamentari en la negociació s’havia d’haver plantejat des de bon principi i per això li provoca escepticisme que “passats tres anys, a finals de la legislatura, [Martí] vulgui incloure el màxim de forces, excepte les que no li convé”. Davant d’aquest fet va afegir que “potser vol associar el màxim de grups al que ell creu que pot ser un fracàs”.\nDes d’SDP es va reiterar que sempre han estat en disposició d’entrar al pacte d’Estat per a l’acord d’associació amb la UE si se’ls oferia tota la informació i es tenien en compte les seves aportacions, al mateix temps que van remarcar que l’objectiu de la formació és assolir un “bon acord”. El partit exposa, però, que el Govern no actua amb anticipació. Un exemple d’això és com s’afronta la qüestió del tabac, un aspecte sobre el qual l’executiu “no ha presentat cap alternativa més enllà de quatre punts per a la pagesia”. Naudi va remarcar que caldria demanar contrapartides a la UE, una cosa que no s’ha dut a terme, tal com Europa ha fet en altres casos amb activitats econòmiques que s’han extingit. Així va recordar que el cap negociador adjunt de la UE, Claude Maerten, va informar-los en la seva visita a Andorra que, amb relació a l’establiment d’un període transitori per al tabac, no hi ha res en ferm i que, sobre la lliure circulació de persones, es pensa tenir en compte les especificitats del Principat, però que caldrà fixar períodes transitoris amb data de caducitat. Davant d’això, SDP indica que cal anticipar-se i evitar que passi com amb el tabac, “que anirem a remolc”, va dir Naudi.\n“Converses en ferm” amb LdA per les llistes conjuntes a les territorials\nLa resposta que ha tingut SDP de Liberals d’Andorra (LdA) a la proposta de fer llistes conjuntes a les territorials de cara a les properes eleccions generals ha satisfet els integrants de la formació progressista. En aquest sentit, el conseller general Víctor Naudi i el secretari d’organització d’SDP, Joan-Marc Miralles, van explicar que hi ha “converses en ferm” entre els dos partits, encara que es troben a l’inici i que és una qüestió que caldrà treballar. Assenyalen que s’ha recollit el guant per tirar endavant” i que “sembla que s’avança”, tot i que no és una qüestió que es pugui tancar d’un dia per l’altre.\nAmb relació al Partit Socialdemòcrata (PS), els membres de la formació progressista accepten que la cosa va més endarrerida, però afegeixen que aviat esperen una resposta i “sembla que hi ha possibilitats”. Així, es van mostrar convençuts que les declaracions que han fet els excompanys de files durant els darrers dies deixen la porta oberta a concórrer conjuntament a les territorials. Des d’SDP es va deixar clar que no imposaran cap sigla i que aquestes candidatures d’unitat estaran formades per les persones que s’acordin per consens entre els impulsors. Naudi va recordar que la proposta que SDP ha fet a LdA i al PS passa per unir esforços per materialitzar les reformes que el Govern demòcrata no ha fet i garantir la viabilitat del país. Això es plasmaria amb l’elaboració de llistes conjuntes a les parròquies i la participació de cada formació en solitari a la circumscripció nacional. Des del partit progressista es va destacar que tot i que amb LdA hi pot haver sensibilitats ideològiques diferents, en temes de país el dos partits poden coincidir.\nPer altra banda, SDP també es va mostrar sobtada pel fet que es presentin dues modificacions de la Llei d’intercanvi d’informació fiscal en un mes, un fet que genera desconcert per a les entitats financeres, afirmen.


Dos detinguts a Barcelona per la violació d'una dona després de ser drogada - Empordà\nLa policia arresta una persona com a autora dels fets i una altra com a participant\nagències. barcelona 19.04.2021 | 06:30\nDos detinguts a Barcelona per la violació d'una dona després de ser drogada L'Empordá\nUna dona va ser drogada i violada durant la matinada d'ahir al barri de la Barceloneta de Barcelona. La Guàrdia Urbana va detenir dues persones presumptament relacionades amb els fets, una com a presumpta autora i una altra com a participant, sense que la policia hagi aclarit encara quin va ser el seu paper en els successos esdevinguts al barri portuari de la capital catalana. Els agents de la Policia Local van efectuar l'arrest, però posteriorment van posar els presumptes implicats sota tutela dels Mossos d'Esquadra a la comissaria de les Corts. Serà la policia autonòmica la que assumirà a partir d'ara la investigació policial. La víctima va ser traslladada, després de denunciar els fets, a l'hospital més proper per ser atesa i inspeccionada.\nFonts del consistori barceloní van confirmar que els fets es van produir poc després de les sis del matí, quan una dona va denunciar haver estat agredida sexualment amb penetració per un dels detinguts. L'episodi es va iniciar la nit de dissabte, quan la víctima i la seva parella sentimental haurien acceptat la invitació dels dos homes detinguts per pujar al seu apartament per passar-hi una estona.


Trucs per escalfar la casa sense encendre la calefacció - Diari de Girona\nAmb el preu de la llum pels núvols, aquests són uns consells per plantar-li cara al fred amb el mínim consum d'energia\no. g. 18.01.2021 | 15:39\nTrucs per estalviar en calefacció · Shutterstock\nEn ple hivern i amb Espanya immersa en una de les onades de fred més dures que es recorden (les temperatures van arribar a superar els deu graus sota zero en diversos punts de la Península), la calefacció es fa més necessària que mai. No obstant això, no totes les llars tenen el poder adquisitiu necessari per afrontar aquest increment en la factura de la llum. I és que cal no oblidar que el preu de la llum ha patit un dels increments més acusats dels últims anys, la qual cosa ha provocat una onada de protestes tant dels ciutadans com dels partits de l'oposició. A tot això s'uneix la implacable costa de gener. Un clàssic que ni el temporal Filomena ha pogut frenar.\nVeles: triple avantatge\nEl truc més vell del món és obvi: les veles. A més de crear una atmosfera d'allò més agradable gràcies a aquesta llum groguenca que desprenen, són una font de calor. Per no parlar que avui dia es poden trobar de milers de fragàncies i tota persona pot trobar una vela amb la seva olor ideal. És un triple punt: calor, llum i olor. I amb zero euros de despesa en la factura de la llum.\nVentilar per espais\nEn temps de coronavirus també es fa imprescindible ventilar, però hi ha mètodes per a fer-ho sense que això suposi que caigui de manera dràstica la temperatura ambient. El primer és fer-ho quan el sol incideix per la finestra. Un altre molt útil és ventilar per parts, ja que amb cinc minuts és suficient. Si es fa així és important tancar les portes de l'habitació que tingui les finestres obertes.\nMoqueta, catifes i quadres\nUn petit gest que suposa un desemborsament (més o menys gran, perquè hi ha opcions per a totes les butxaques) que serà rendible a mitjà termini és col·locar catifes a casa. Són un perfecte aïllant tèrmic. Per no parlar que estèticament ajuden al fet que la teva llar sigui més acollidora. Per a aquells que vulguin anar un pas més enllà, i encara que sembli mentida, les moquetes continuen existint. Per alguna cosa són habituals als països més freds del nord d'Europa.\nEstretament relacionat amb això està el fet que la calor també s'escapa per les parets. O més aviat el fred es cola des de l'exterior. Col·locar paper pintat fa que al tacte les parets no estiguin gelades i fins i tot ajuda a combatre la condensació i la humitat, dos factors que contribueixen al fet que la sensació tèrmica descendeixi. Els que busquin un 'remei' més ràpid i econòmic sempre poden optar per col·locar prestatgeries plenes de llibres o quadres.\nEls sindicats «exigeixen» a Educació purificadors d'aire per a les classes.\nUna avaria deixa diversos dies sense calefacció el CAP de Ripoll.


biblioMÓN: AMB NOM DE DONA\nComença el mes de març i en una setmana es conmemora el Dia Internacional de la Dona Treballadora. A la biblioteca s'inaugurarà el Racó Violeta dilluns que ve, però hui volem deixar-vos una guia de lectura que hem elaborat amb llibres, dirigits a públic adult i juvenil, amb un denominador comú: tots tenen un nom de dona al seu títol. Llibres on les dones són les protagonistes.\nA la guia trobareu novel·la, biografies, teatre, poesia, còmic... No són les úniques obres amb nom de dona a la nostra col·lecció, però servixen com a introducció o exemple del que podeu trobar al nostre fons.\nFeu-li una ullada clicant a la imatge:\nSi voleu vore els llibres de la guia els hem preparat per a vosaltres a la Biblioteca:\nA més d'estos a la Biblioteca tenim altres llibres i demés materials amb nom de dona, protagonitzats per elles i on les dones porten el pes de la història.\nPublicat per BP Montaverner a 10:27


Pessics de Sutras: EL IOGA EN CAPÍTOLS CAPÍTOL 8\nEL IOGA EN CAPÍTOLS CAPÍTOL 8\nCom ja hem expressat en capítols anteriors, durant la nostra vida hem anat acumulant tota una sèrie de conceptes equivocats, conceptes que guien les nostres conductes, i que porten a allunyar-nos de la nostra verdadera essència, fet que ens provoca patiments i angoixes\nPer allunyar-nos d'aquests patiments cal retrobar de nou la nostra verdadera essència, desempallegant-nos de tot allò que ens impedeix ser nosaltres mateixos. I per on comencem?\nPatanjali ens proposa començar des dels aspectes més evidents i grollers, per anar cap als aspectes més subtils. I el primer que ens proposa és la revisió del tipus de relacions que establim amb els altres.\nEl treball consisteix a prendre un "compromís total, sense excuses (Y.S.2.31)", amb nosaltres mateixos, compromís que ens obliga a comportar-nos amb els altres seguint cinc principis bàsics, que són: 1 - abstenir-se de qualsevol tipus d'agressió física verbal o mental, en vers els altres; 2 – ser veraç en tot allò que diem o fem; 3 – respectar en tot moment el que pertany als altres, siguin béns materials siguin intel·lectuals; 4 – ser moderats amb els nostres instints; 5 – no ser possessiu i cultivar la generositat.(Y.S. 2.30).\nTots aquests comportaments són naturals per una persona que actua des de la seva essència, pels altres aquest tipus de comportament suposarà un esforç. Però cada vegada que trenquem algun d'aquests compromisos es posarà en evidència un motiu per l'acció contrari al nostre esperit. Així cada vegada que ens sentim impulsats a fer mal a una altra persona, es posa en evidència que actuem per un sentiment de ràbia, de frustració o d'impotència. Si ens sentim impulsats a mentir a algú, és perquè dient la veritat ens sentim ferits en el nostre orgull, o ens fa por la reacció de l'altre, o ens sentim avergonyits del que hem fet.\nPrendre consciència de tots aquests sentiments que estan en l'origen de les nostres accions treuen a la llum els sentiments reals que ens mouen, i que són la causa del nostre patiment. Aquest coneixement ens permet tenir control d'aquests sentiments i amb el temps fins i tot poder eradicar-los, cosa que ens portarà a comportar-nos segons aquests principis de manera natural.\nAquest treball, però, només és possible, si realment mantenim el compromís amb nosaltres mateixos, si no som massa condescendents, ja que la condescendència amb aquest tipus de comportament el que fa és reforçar els sentiments perjudicials per a nosaltres, i amb això perpetuem el nostre patiment.\nPublicat per Assoc Bija a 11:52:00


Sketching Tour a Reus: una nova manera de visitar la ciutat\nSketching Tour a Reus: una nova manera de visitar la ciutat a través de l'art\nAquesta ruta guiada es fa pels llocs més emblemàtics de la ciutat i després els participants els dibuixen\nL'art i la pintura protagonitzen aquesta nova forma de visitar Reus amb un Sketching Tour | cedida\nL'art és el protagonista de la singular l'Sketching Tour a Reus i no perquè es visitin obres d'art, sinó perquè són els mateixos turistes qui es converteixen en pintors durant un dia. Sketching Tour Reus esdevé una visita guiada pels llocs més emblemàtics de la ciutat que després de cada explicació els usuaris tenen uns 10 minuts per dibuixar l'edifici que s'ha mostrat, una oportunitat de fer art amb segell reusenc.\nTuristes i veïns convertits en artistes a Reus\nLes impulsores d'aquesta innovadora iniciativa són la Maria Carmen Granados i la Mar Ramos, membres de La Teva Ruta que van decidir ensenyar la ciutat d'una manera molt diferent i com no es fa al territori. Segons explica una de les guies, Maria Carmen Granados, tot va sorgir quan Mar Ramos va arribar de Londres on allà va fer Sketching Tours, es va meravellar i va proposar-li a Granados d'aplicar aquesta tècnica a Reus.\nEls usuaris dibuixen els edificis i elements que es mostren a la ruta Sketching Tour a Reus | cedida\nLes dues noies es van voler llençar a la piscina i van apostar per aquest projecte, una iniciativa que «no estàvem segures que a Reus hi hagués aquest tipus de públic, per aquest motiu no esperaven tanta bona rebuda». Les dues organitzadores van trobar a faltar que es fessin aquesta mena d'iniciatives al territori, i sent les dues de Reus, es van proposar fer una activitat diferent i innovadora a la capital del Baix Camp.\nCom funciona exactament un Sketching Tour?\nSketching Tour és una visita guiada que ja es fa en moltes altres ciutats d'Europa i pretén donar a conèixer la història i patrimoni de la ciutat, com si fos una visita guiada normal però que a més inclou un període, d'uns 10 minuts, per poder dibuixar el que s'ha visitat. Una ruta que està adreçada a un tipus de turista que té sensibilitat per l'art, o que li agrada dibuixar i on poden observar el que es visiten d'una manera diferent, plasmant els edificis a un full.\nClasse de pintura davant d'edificis emblemàtics\nA Reus es visiten diferents punts de la ciutat començant a la plaça del Castell. Després de l'explicació històrica arriba el torn de la Mar que entra a la visita i proposa una sèrie d'exercicis diferents per dibuixar amb una tècnica o una altra. A més, mentre la gent va dibuixant la Mar va assessorant de com poden millorar o com poden plasma l'edifici al full.\nEn el primer Sketching Tour a Reus hi va participar una desena de persones | cedida\nEl dibuix ha de ser natural, ja que no cal molta tècnica i és un fet que es pot fer de manera espontània. Maria Carmen Carbonell comenta que «com abans s'ha fet l'explicació històrica, els usuaris es fixen en més detalls a l'hora de dibuixar i surten esqueixos impressionants».\nTothom pot ser un gran artista a l'Sketching Tour Reus\nAquest tour també vol demostrar que encara que no siguin persones expertes o que no tinguin aquest talent, poden participar igualment, perquè és una activitat que realment tothom la pot fer. La guia explica que «només és necessari tenir paciència, certa sensibilitat per l'art, fixar-s'hi molt en els detalls i això implica aturar-se i gaudir de l'espai». Afegeix que l'Sketching tour pot ser una forma per «coneixes a un mateix de manera artística».\nEl passat 22 de juny van fer el primer tastet d'aquesta ruta «i va ser tot un èxit inesperat» afirma Granados, ja que es van apuntar més d'una desena de persones tant adults com infants. Ara en preparen una per al 13 de juliol, que seguint la mateixa metodologia de l'anterior ruta mostraran els espais més emblemàtics de Reus a través de l'art. És el primer lloc on fan un Sketching Tour però sí que han pensat a fer altres dies, potser «amb altres rutes i altres temàtiques» comenten, a més asseguren que «tenim pensat continuar i fer-les durant altres dies puntuals».\n"🎭BONA NOTÍCIA: La programació dels teatres de Reus més inclusiva" "🚓 La Guàrdia Urbana de Reus disposa dos nous vehicles híbrids"\nBarris de Reus turisme art patrimoni


Dental Mèdic Estètica dental a Sant Just Desvern - Dental Mèdic\nLes carilles dentals s’utilitzen per aconseguir una restauració estètica d’excel·lent qualitat. Amb elles s’aconsegueix donar resposta a les demandes, cada vegada més grans, de disseny digital d’un nou somriure, en el camp de l’estètica dental a Sant Just Desvern.\nTenim en l’actualitat diferents materials per a produir les facetes dentals: carilles de disilicato de liti, carilles de porcellana, carilles feldspàtiques i facetes de compòsit.\nPer a aquells que busquen fer lleugeres alteracions de posició, per canviar la forma de la dent, la mida o el color, disposem de caretes que consisteixen en la unió de finíssimes làmines ceràmiques que es fusionen artesanalment donant la forma i textura de l’esmalt, aconseguint així una excel·lent estètica dental a Sant Just Desvern.\nEn conseqüència, el blanquejament consisteix a eliminar de l’esmalt, per mitjà de substàncies químiques, totes aquelles partícules que alteren el seu color original, aconseguint així, una estètica dental a Sant Just Desvern d’alta qualitat.\nEstudi diagnòstic d’estètica dental a Sant Just Desvern\nPer diagnosticar els possibles problemes d’estètica dental a Sant Just Desvern cal realitzar un estudi previ. És per això que t’oferim un estudi d’estètica dental personalitzat, amb presa d’imatges digitals, mesures d’estudi, una ortopantomografia, la visita amb l’especialista, el pla de tractament i un pressupost sense compromís.\nComentar-te que a Dental Mèdic posem al teu abast un equip integral d’estètica compost per especialistes en estètica dental, ortodoncistes, prostodoncistas, periodoncistes, etc. , Així com l’última tecnologia en odontologia i programari digital 3D.


Inici Bous Representants de 35 pobles se citen el divendres 27 a Puçol per a aclarir les mesures de seguretat dels “bous al carrer”\nÉs el quart any que la Direcció General de Seguretat i Protecció Ciutadana, dependent de la Conselleria de Governació, organitza en distintes poblacions valencianes trobades destinades a millorar l'organització i la gestió dels festejos populars per excel·lència, els bous al carrer.\nLes xarrades comencen el 27 d'abril a Puçol i finalitzen a principis de juny a Paiporta. A més, durant el mes de maig es realitzaran a Chiva, Requena i Canals.\nEnguany han sigut cinc les poblacions triades per a estes trobades en què no sols es pretén aclarir les normatives existents, sinó aportar idees per al futur. Les xarrades comencen el 27 d'abril a Puçol i finalitzen a principis de juny a Paiporta. A més, durant el mes de maig es realitzaran a Chiva, Requena i Canals.\nEn tots els casos el plantejament és el mateix: acostar la informació, les normatives, les mesures de seguretat i els coneixements de la Policia Autonòmica a distintes comarques, perquè els col·laboradors i comissions de cada zona ho tinguen més fàcil. En concret, a Puçol està prevista l'assistència de representants de 35 poblacions, les corresponents a l'Horta Nord i el Camp de Morvedre.\n“L'objectiu és donar a conéixer la normativa vigent aplicable als festejos taurins, resoldre dubtes, arreplegar suggeriments dels ajuntaments i també escoltar les idees dels aficionats i col·laboradors en l'organització dels bous al carrer”, explica Salvador Almenara, regidor de festejos taurins de Puçol. “Per a nosaltres és una gran satisfacció que hagen triat Puçol enguany per primera vegada per a estes jornades, perquè d'alguna forma suposa un reconeixement al nostre saber fer en esta matèria”.\nLa jornada del divendres, oberta a tots els públics gratuïtament, tindrà la seua continuïtat a principis de maig amb dos sessions a porta tancada destinades a realitzar tasques pràctiques amb els col·laboradors taurins, tant en matèria de seguretat com a primers auxilis i, en general, mesures a prendre per a garantir la seguretat del públic, les comissions i els propis bous.\nUna formació imprescindible perquè la cultura de bou siga també una aposta per la seguretat.


Iceta celebra l'ajornament del ple però recorda que la majoria independentista - Diari de Girona\nEl líder del PSC recorda que Arrimadas no sumaria prou suports sense un acord amb Catalunya en Comú Podem\nDirecte del ple d'investidura de Puigdemont\nEl secretari general del PSC, Miquel Iceta, ha celebrat que el president del Parlament, Roger Torrent, hagi ajornat el ple d'investidura previst per aquest dimarts a la tarda. En una roda de premsa als faristols de la cambra, el líder dels socialistes ha dit que comparteix la decisió "prudent" de Torrent, i ha recordat que el PSC ja havia demanat a primera hora d'avui que se suspengués la sessió perquè tot apuntava que el candidat, Carles Puigdemont, no hi assistiria. Preguntat per si creu que la cap de files de Cs, Inés Arrimadas, s'hauria de proposar a Torrent com a candidata a la investidura, Iceta ha insistit que la majoria parlamentària és de l'independentisme. A més, ha recordat que la presidenta de Cs no sumaria prou suports sense un acord amb Catalunya en Comú Podem.\nIceta ha opinat que era "obvi" que el ple no es podia celebrar aquest dimarts, i s'ha felicitat perquè Torrent hagi decidit esperar que el Tribunal Constitucional resolgui sobre el recurs presentat pel govern espanyol. "És un bon símptoma atendre les indicacions del TC, és molt bo", ha asseverat el líder del PSC, que ha tornat a reclamar que la legislatura es condueixi per un "ple respecte" a la legalitat.\nIceta ha recordat que en l'inici de la legislatura anterior també semblava que no hi havia cap alternativa a Artur Mas, tot i que finalment l'aleshores candidat de JxSí va apartar-se per donar pas, precisament, a Puigdemont. Així, Iceta espera que el president destituït o els grups que li donen suport reflexionin.\nFinalment, el líder socialista ha dit que seria "lògic" que Torrent obrís una nova ronda de contactes amb els grups parlamentaris, però ha afegit que entén que el president del Parlament esperi la resposta del TC.